V skladu z uredbo FLEGT morajo države članice imenovati pristojni organ ali organe ter sprejeti učinkovite, sorazmerne in odvračilne kazni za izvrševanje navedene uredbe. Z nacionalnimi poročili se ocenjuje stanje izvajanja in raven skladnosti, dosežena v državah članicah.

(a)količinah lesnih proizvodov, ki so v državo članico uvožene na podlagi sheme izdajanja dovoljenj FLEGT, glede na tarifne postavke harmoniziranega sistema (HS), določene v prilogah II in III, ter glede na posamezne države partnerice;

V tem drugem poročilu so predstavljeni analiza prvega celega leta izvajanja sheme izdajanja dovoljenj FLEGT po vsej EU ter sklepne ugotovitve in naslednji koraki.

Komisija nato v skladu s členom 8(3) pripravi in objavi združeno letno poročilo, temelječe na informacijah, ki so jih države članice predložile v svojih letnih poročilih.

V 20 državah članicah se je za obravnavo dovoljenj FLEGT uporabljal sistem FLEGIT/TRACES, devet držav članic pa je uporabljalo nacionalne sisteme; Avstrija je sporočila, da je uporabljala sistem FLEGIT/TRACES in nacionalni sistem. Države članice so poročale tudi o obliki, v kateri so bila dovoljenja FLEGT predložena; 14 držav članic je navedlo, da so prejele dovoljenja FLEGT v več oblikah. Skupno je 19 držav članic navedlo, da so bila dovoljenja predložena v papirni obliki, 18 jih je navedlo, da so bila predložena prek sistema FLEGIT/TRACES, tri so navedle, da so bila predložena prek nacionalnih elektronskih sistemov, dve pa sta navedli, da so bila predložena po elektronski pošti.

Leta 2017 je bilo na potrjenih dovoljenjih FLEGT posamično navedenih 115 različnih vrst in 57 višjih taksonov (npr. rodovi) (ki so obsegali 176,5 milijona kg) skupaj z dodatnimi 170,7 milijona kg pošiljk z mešanimi taksoni. Kadar so bili navedeni posamezni taksoni, so bili taksoni, s katerimi se je najpogosteje trgovalo, Acacia mangium (mangium), Shorea (meranti) in Tectona grandis (tik).

Informacije o taksonih, s katerimi se trguje, je predložilo 23 od 26 držav članic, ki so poročale o trgovanju leta 2017. Madžarska, Nizozemska in Združeno kraljestvo, ki so skupaj obsegale 311,1 milijona kg lesa s potrjenimi dovoljenji FLEGT, niso predložile informacij o vrstah, s katerimi se trguje. Poleg tega preostalih 23 držav članic ni navedlo taksonov za 498 000 kg lesa s potrjenim dovoljenjem FLEGT.

Slika 2: Količine izdelkov z dovoljenjem FLEGT, navedene glede na oznako HS** na potrjenih dovoljenjih FLEGT, iz Indonezije v EU leta 2017 glede na težo (kg)*** (glej Prilogo A za podroben opis oznak HS). ** Oznake HS so bile po možnosti usklajene na šest mest; štirimestne oznake HS vključujejo samo trgovanje, o katerem so države članice poročale na štirimestni ravni. *** Količina je bila navedena v teži na 28 331 (> 99 %) dovoljenjih FLEGT, kar morda ni reprezentativno za vso trgovanje.

Leta 2017 so se potrjena dovoljenja FLEGT nanašala na več kot 658 milijonov kg, lesa in lesnih proizvodov z dovoljenjem FLEGT. Glavne vrste proizvoda z dovoljenjem FLEGT, uvožene v EU, glede na težo so vključevale izdelke iz papirja (HS 4802 in 4803), pohištvo (HS 9403 in 9401), vezane lesene plošče, furnirane plošče in podoben lameliran les (HS 4412), stavbno pohištvo in druge proizvode za gradbeništvo (HS 4418) ter profiliran les (HS 4409) (slika 2). Glavne države članice uvoznice teh proizvodov so prikazane na sliki 3.

Leta 2017 je dovoljenja FLEGT prejelo 26 držav članic (vse države članice razen Latvije in Luksemburga). Po podatkih iz poročil je bilo prejetih skupno 28 826 dovoljenj FLEGT, pri čemer se je število dovoljenj med državami članicami precej razlikovalo (slika 1). Pristojni organi so potrdili/priznali več kot 98 % (28 467) prejetih dovoljenj FLEGT.

V devetih državah članicah je bil carinski organ imenovan za pristojni organ za izdajanje dovoljenj FLEGT ali del pristojnega organa. V 19 državah članicah sta carinski in pristojni organ ločena organa. V teh državah članicah je treba sprejeti ureditve za zagotovitev, da lahko organi učinkovito sodelujejo pri obravnavi dovoljenj FLEGT, pri čemer mora imeti pristojni organ možnost, da ustrezne naloge prenese na carinske organe in pridobi informacije, potrebne za preverjanje, ali dovoljenje FLEGT ustreza določeni pošiljki. To možnost prenosa nalog so s sporazumom ali memorandumom o soglasju uvedle vse navedene države članice. Pogostost izmenjave podatkov in njena ureditev sta bili v vsaki državi članici različni.

V skladu s členom 7(1) uredbe FLEGT so vse države članice imenovale pristojni organ ali organe , vse države članice poročevalke razen ene (Portugalske) pa so zagotovile informacije o zakonodajnih aktih o imenovanju pristojnih organov.

2.3Dodatno preverjanje dovoljenj FLEGT in pošiljk

V skladu s členom 5(4) uredbe FLEGT se pristojni organi odločijo, ali je treba pošiljke dodatno preveriti na podlagi ocene tveganja. V 22 državah članicah so bile sprejete določbe za izvajanje dodatnih preverjanj dovoljenj FLEGT, v 23 državah članicah pa določbe za izvajanje dodatnih preverjanj pošiljk z dovoljenji FLEGT (Priloga B, preglednici 1 in 2). Leta 2017 so bila dodatna preverjanja opravljena za skupno 1 144 dovoljenj FLEGT (na primer z vzpostavitvijo stika z LIU – indonezijsko enoto za informacije o dovoljenjih – za dodatno preverjanje), pri čemer je preverjanja opravilo 17 držav članic. Poleg tega je Nizozemska navedla, da je dnevno izvajala dodatna preverjanja, vendar števila preverjanj ni evidentirala, da bi omejila upravno breme.

Države članice so poročale, da pri odločanju, ali je treba dovoljenje FLEGT ali pošiljko dodatno preveriti, uporabljajo več meril tveganja, tudi v primeru neujemanja med informacijami na dovoljenju FLEGT in v drugi dokumentaciji (Priloga B, preglednici 1 in 2). 19 držav članic je navedlo, da so uporabljale sistem SILK – indonezijski sistem informacij o zakonitosti lesa – za preverjanje dovoljenj FLEGT, ki so jih prejele od gospodarskih subjektov, vključno s šestimi državami članicami, ki so navedle, da so sistem SILK uporabljale „občasno“.

Leta 2017 je 12 držav članic opravilo skupno 218 fizičnih pregledov pošiljk z dovoljenjem FLEGT, pri čemer je v 94,6 % primerov pošiljka ustrezala podatkom iz dovoljenja FLEGT.

Komisija je v skladu s členom 3(2) izvedbene Uredbe (ES) št. 1024/2008 državam članicam priskrbela – in po potrebi še naprej zagotavlja – imena organov za izdajanje dovoljenj, ki jih je določila Indonezija, in druge ustrezne podatke o njih, overjene primerke žigov in podpisov za vsak organ za izdajanje dovoljenj ter primerke predloge za dovoljenje FLEGT, ki jih uporablja Indonezija.

2.4Določbe za kazni

V skladu s členom 5(8) uredbe FLEGT „[v]saka država članica določi kazni, ki se uporabijo v primeru kršitve določb te uredbe. Te kazni so učinkovite, sorazmerne in odvračilne.“ 18 držav članic je sprejelo določbe za upravne kazni, 16 za denarne kazni, 20 za odreditev zapora, pet za začasno ukinitev pooblastila za trgovanje in osem za obvestila o sanacijskih ukrepih ali opozorilne dopise. Največje možne zaporne kazni segajo od 1 meseca do 15 let (16 držav članic je navedlo, da največje možne kazni znašajo od 1 do 5 let).

V skladu s členom 5(7) uredbe FLEGT lahko carinski organi začasno ustavijo ali zadržijo lesne proizvode, če imajo razlog za domnevo, da dovoljenje morda ni veljavno. 23 držav članic je navedlo, da lahko zasežejo lesne proizvode, 21 pa, da je odstranjevanje zaseženega lesa določeno v njihovi nacionalni zakonodaji (Slika 4). Deset držav članic je za primere, ko je odstranjevanje zaseženega lesa določeno v nacionalni zakonodaji, navedlo, da so za to pristojni carinski organi, pet pa, da je za to pristojen pristojni organ.

(A) (B)

Slika 4: Države članice s (A) kaznimi, ki vključujejo zaseg ali zaplembo pošiljk lesa, (B) določbami za odstranjevanje zaseženega lesa v nacionalni zakonodaji.

2.5Uporabljene kazni

Leta 2017 je enajst držav članic navedlo, da niso priznale skupno 107 dovoljenj FLEGT, pri čemer je največ zavrnjenih priznanj (63) sporočila Italija (slika 5). Dve države članici (Avstrija in Estonija) sta leta 2017 uporabili člen 6(1) za skupno štiri primere s težo 4 475 kg, v vseh primerih pa so bile naložene upravne kazni. Ena država članica (Nemčija) je uporabila člen 6(2) zaradi domnevno ponarejenega dovoljenja.

Slika 5: Število dovoljenj FLEGT, ki niso bila priznana, leta 2017.

2.6Pristojbine za obravnavo dovoljenj FLEGT

Države članice lahko v skladu s členom 5(6) uredbe FLEGT zaračunajo pristojbine za obravnavo dovoljenj FLEGT. Šest držav članic je poročalo, da zaračunavajo pristojbine v višini od približno 11 EUR (9,60 GBP) do 105,90 EUR (Priloga B, preglednica 3).

2.7 Drugi izvedbeni ukrepi